PATVIRTINTA

Skuodo rajono savivaldybės pedagoginės psichologinės tarnybos direktoriaus

2023 m. sausio 20d. įsakymu Nr. V-1

**SKUODO RAJONO SAVIVALDYBĖS PEDAGOGINĖS PSICHOLOGINĖS TARNYBOS**

**2023-2025 -ųjų METŲ STRATEGINIS VEIKLOS PLANAS**

**I SKYRIUS**

**BENDROSIOS NUOSTATOS**

Skuodo rajono savivaldybės pedagoginė psichologinė tarnyba – biudžetinė įstaiga, 2023-2025 metų strateginis veiklos planas parengtas vadovaujantis Lietuvos Respublikos švietimo įstatymu, Skuodo rajono savivaldybės strateginių planu, Skuodo rajono savivaldybės pedagoginės psichologinės tarnybos (toliau - Tarnybos) nuostatais.

Tarnybos strateginio plano paskirtis - organizuoti Tarnybos veiklą, užtikrinančią didesnį švietimo pagalbos prieinamumą, veiksmingesnį bendradarbiavimą su ugdymo įstaigų bendruomenėmis, siekiant aukštesnės pagalbos kokybės klientams. Įgyvendinant Tarnybos strateginį veiklos planą, siekiant įtraukiojo ugdymo, bus siekiama didinti mokinių pagalbos prieinamumą, vaikams turintiems specialiųjų poreikių bei psichologinių problemų.

**II SKYRIUS**

**VEIKLOS KONTEKSTAS**

Įstaigos pagrindinė veikla – specialusis ugdymas. Tarnyba – savivaldybės biudžetinė įstaiga, užtikrinanti savalaikės pagalbos mokiniui, mokytojui ir mokyklai.

Tikslas

* Siekti, kad vaiko kognityvinės veiklos ir ugdymo (si) strategijų (stilių) identifikavimas, būtų kaip esminė prielaida kokybiškai teikti pagalbą vaikui ir mokyti vaiką mokytis.

Uždaviniai

* Kuo anksčiau įvertinti asmens specialiuosius ugdymosi poreikius, psichologines, asmenybės ir ugdymosi problemas, padėti jas išspręsti, surasti jam optimalią ugdymo vietą ir formą.
* Stiprinti mokyklos mokytojų, tėvų (globėjų) gebėjimus ugdyti specialiuosius ugdymosi, psichologinių, asmenybės ir ugdymosi problemų turinčius asmenis, formuoti teigiamas nuostatas jų atžvilgiu.
* Padėti mokykloms užtikrinti kokybišką specialiųjų ugdymosi poreikių, psichologinių, asmenybės ir ugdymosi problemų turinčių mokinių ugdymą.
* Kelti tarnybos specialistų kvalifikaciją seminaruose ir kursuose vaikų specialiųjų poreikių srityse bei specialiojo pedagogo-logopedo kvalifikacijos kėlimas surdopedagogo kvalifikaciją
* Palaikyti glaudžius ryšius su rajono švietimo įstaigomis, Valstybinės vaiko teisių apsaugos ir įvaikinimo tarnybos prie socialinės apsaugos ir darbo ministerijos Klaipėdos apskrities vaiko teisių apsaugos skyriaus darbuotojais, sveikatos ir kt. įstaigomis, sprendžiančiomis vaikų ugdymo(si), socialines bei sveikatos problemas.

# Prioritetai

* Įtraukiojo ugdymo įgyvendinimas bendrojo ugdymo mokyklose
* Individuali psichologinė pagalba mokiniams mokyklose

Mes siekiame, kad vaiko kognityvinės veiklos ir ugdymo (si) strategijų (stilių) identifikavimas būtų kaip esminė prielaida kokybiškai teikti pagalbą vaikui ir mokyti vaiką mokytis.

Mūsų uždavinys kuo anksčiau įvertinti asmens specialiuosius ugdymosi poreikius, psichologines, asmenybės ir ugdymosi problemas, padėti jas išspręsti, surasti optimalią ugdymo vietą ir formą, stiprinti mokyklos mokytojų, tėvų (globėjų) gebėjimus ugdyti specialiuosius ugdymosi, psichologinių, asmenybės ir ugdymosi problemų turinčius asmenis, formuoti teigiamas nuostatas jų atžvilgiu. Padedame mokykloms užtikrinti kokybišką specialiųjų ugdymosi poreikių, psichologinių, asmenybės ir ugdymosi problemų turinčių mokinių ugdymą, keliame tarnybos specialistų kvalifikaciją seminaruose ir kursuose vaiko pažinimo, krizių įveikimo ir specialiųjų poreikių tenkinimo srityse, bendradarbiaujame su kitomis įstaigomis, teikiančiomis pagalbą vaikams ir šeimoms.

Pedagoginė psichologinė tarnyba įkurta 1995 metais. Tarnybos kolektyvo branduolys stabilus.

Tarnyboje yra šie etatai: 1 et. direktoriaus, 1,5 et. psichologo (0,5 et. dirba tarnyboje, 1 et. - mobilus psichologas), psichologės vyksta į mokyklas ir vietoje teikia reikalingą pagalbą; 0,5 et. logopedo, 0,5 et. specialiojo pedagogo, 0,25 et. socialinio pedagogo, 0,25 et. pagalbinio darbininko. Gydytojas neurologas teikia paslaugas pagal darbo sutartį – konsultacijos vaikai vežami į Mažeikius.

Darbuotojai turi reikalingą kvalifikaciją: psichologas – IV kategoriją, logopedas – vyr. specialisto kvalifikaciją, spec. pedagogas –vyr. spec. pedagogo kvalifikaciją, socialinis pedagogas – metodininko kvalifikaciją, direktorius – psichologo bakalauro išsilavinimą. Darbuotojai nuolat kelia kvalifikaciją įvairiuose organizuojamuose seminaruose, mokymuose.

**Psichologas** įvertina mokinio raidos ypatumus, galias ir sunkumus, psichologines, asmenybės ir ugdymo(si) problemas, specialiuosius ugdymosi poreikius, vaiko ugdymo ir ugdymosi poreikius ir pažangą. Padeda asmenims spręsti įvairias psichologines problemas (bendravimo, nerimo, baimės ir kt.). Teikia metodinę pagalbą mokytojams, specialistams ir tėvams.

**Specialusis pedagogas**atlieka pedagoginį mokinio įvertinimą. Įvertina mokinio specialiuosius ugdymo(si) poreikius. Siūlo ugdymo formą, būdus ir metodus, vaikams, kuriems nustatyti specialieji ugdymo(si) poreikiai. Konsultuoja specialiųjų ugdymo (si) poreikių turinčius mokinius, jų tėvus, mokytojus, specialistus specialiosios pedagoginės pagalbos teikimo, ugdymo organizavimo klausimais.

**Logopedas** įvertina  vaikų  kalbos raidos ypatumus bei kalbos ir komunikacijos sutrikimus, rašymo sutrikimus. Konsultuoja kalbos ir komunikacijos sutrikimų turinčius mokinius, jų tėvus, globėjus, mokytojus, specialistus, specialiosios logopedo pagalbos teikimo, ugdymo organizavimo, kalbos ir komunikacijos sutrikimų prevencijos bei korekcijos klausimais.

Socialinis pedagogas teikia socialinę pedagoginę pagalbą specialiųjų poreikių turintiems vaikams, jų tėvams (globėjams, rūpintojams), bendradarbiaujant su švietimo įstaigų specialistais, mokytojais, kitų įstaigų, susijusių su vaiko gerove atstovais. Konsultuoja mokinius (vaikus), jų tėvus (globėjus, rūpintojus), mokytojus, pagalbos mokiniui specialistus socialinės pedagoginės pagalbos teikimo, problemų prevencijos ir jų sprendimo klausimais.

Tarnyba savo veiklą grindžia šiais principais:

* Profesionalumas – nenutrūkstamas procesas, kai darbuotojai nuolat stiprina savo kompetencijas, kvalifikaciją ir jas tobulina, geranoriškai dalijasi patirtimi, skleidžia informaciją rajono bendruomenei, siekia visapusiško tobulėjimo.
* Konfidencialumas – darbuotojai laikosi šio etinio principo, kuriuo privalu vadovautis bendraujant vienam asmeniui su kitu (žodžiu, raštu, įskaitant el. ryšio priemones). Tarnybos specialistai atsako už vykdomų mokinio (vaiko) vertinimų kokybę, tinkamų metodikų parinkimą ir gautų duomenų naudojimą, turimos informacijos apie švietimo pagalbos gavėjus konfidencialumą, profesinės etikos reikalavimų laikymąsi.
* Nešališkumas – kompetentingi darbuotojai stengiasi atsiriboti nuo simpatijų arba išankstinio nusiteikimo atitinkamo proceso ir kliento atžvilgiu.
* Jaukumas – sutvarkytos, jaukios patalpos.

**III SKYRIUS**

**SITUAJOS ANALIZĖ**

Vertinimas – viena iš svarbiausių pedagoginės psichologinės tarnybos funkcijų. Kiekvienais metais vertinami vaikai pirmą kartą, pakartotinai vertinat atliekama psichologinių, pedagoginių, logopedinių įvertinimų apie 180-190, tai yra 100 proc. visiems Skuodo miesto bei rajono ugdymo  
įstaigų VGK nukreiptiems vaikams (mokiniams). Pilnai patenkinami klientų poreikiai, parengiant išvadas, teikiamos rekomendacijos kaip jas įgyvendinti.  
 Konsultuojami mokiniai, jų tėvai (globėjai, rūpintojai), mokytojai, specialistai.  
Kiekvienais metais 600-700 konsultacijų buvo suteiktos vaikų (mokinių) tėvams (globėjams)  
kalbos ir kalbėjimo sutrikimų šalinimo klausimai, pateiktos rekomendacijos tiek mokytojams, tiek specialistams, kaip toliau dirbti su vaiku. Tarnybos specialistai konsultuoja įstaigoje, nuolat vyksta į ugdymo įstaigas, teikia metodinę, konsultacinę pagalbą. Suteiktos individualios konsultacijos teikiamos mokiniams, tėvams(globėjams), pedagogams, švietimo pagalbos specialistams.

Tarnybos specialistams sudaromos sąlygos kelti profesinę kvalifikaciją, dalyvauti seminaruose, kursuose, specialistai daug dėmesio skiria savišvietai. Pedagoginės psichologinės tarnybos darbuotojams sudarytos geros darbo sąlygos. Visi specialistai turi kompiuterizuotas darbo vietas. Tarnybos patalpose organizuojami pasitarimai, konsultacijos savivaldybės ugdymo įstaigų pedagogams, specialistams, vaikams, jų tėvams (globėjams).

**Politiniai veiksniai**

Lietuvos Respublikos švietimo įstatyme numatyta, kad viena iš  
švietimo sistemos struktūrinių dalių yra švietimo pagalba, kurią mūsų savivaldybėje teikia Skuodo PPT. Švietimo mokslo ir sporto ministerijos 2023-2025 m. strateginiame veiklos plane vienas iš tikslų yra didinti švietimo įtrauktį ir veiksmingumą, siekiant atitikties asmens ir visuomenės poreikiams. Įtraukusis ugdymas, mokinių, turinčių specialiųjų ugdymosi poreikių yra viena iš prioritetinių Lietuvos švietimo sričių. Visi vaikai, turintys specialiųjų ugdymosi poreikių, turi teisę būti ugdomi ir ugdytis jiems palankioje ugdymo aplinkoje, arčiau gyvenamosios vietos.  
 Svarbu pastebėti, kad įgyvendinant pokyčius, reikalingus įtraukties švietime plėtrai, kertiniai yra keli aspektai:

1. Mokinys turi ugdytis maksimaliai jo individualius poreikius atitinkančioje aplinkoje.

2. Mokykla turi užtikrinti kokybišką ugdymą ir pagalbos teikimą visiems mokiniams.

3. Tėvai atsižvelgę į vaiko ugdymosi ir kitus poreikius, specialistų rekomendacijas turi parinkti vaiko poreikius geriausiai atitinkančią mokyklą.

4. Valstybės institucijos, savivaldybės ir mokyklos turi siekti pastovios ir nuoseklios įtraukties švietime plėtros bei tinkamai administruoti išteklius.

Vadovaujantis Pasirengimo įgyvendinti Švietimo įstatymo Nr. I-1489 5, 14, 21, 29, 30, 34 ir 36 straipsnių pakeitimo ir įstatymo papildymo 45¹ straipsniu nuostatas 2021–2024 metų veiksmų planu, patvirtintu Lietuvos Respublikos švietimo, mokslo ir sporto ministro 2021 m. spalio 14 d. įsakymu Nr. V-1879 „Dėl pasirengimo įgyvendinti švietimo įstatymo Nr. I-1489 5, 14, 21, 29, 30, 34 ir 36 straipsnių pakeitimo ir įstatymo papildymo 451 straipsniu nuostatas 2021–2024 metų veiksmų plano patvirtinimo“, Skuodo rajono strateginiame plėtros plane numatytu uždaviniu ,,Sukurti saugią ir pritaikytą aplinką mokiniams, turintiems specialiųjų ugdymosi poreikių, pagerinti švietimo pagalbos teikimą“ numatytos priemonės rengiantis įtraukiajam ugdymui.

UNESCO apibrėžimas įtraukųjį ugdymą įvardija kaip ilgalaikį ir kompleksišką procesą, kurio tikslas – suteikti kokybišką ugdymą kiekvienam besimokančiajam, pripažįstant ir gerbiant skirtybes, atsižvelgiant į kiekvieno talentus, gebėjimus, poreikius, mokinio ir bendruomenės lūkesčius, panaikinant visas diskriminacijos švietimo srityje formas bei mokymosi barjerus. Siekis yra sukurti mokyklą, kurioje būtų pastebėti ir atliepti kiekvieno mokinio poreikiai, sukurta saugią mokymosi aplinka.

Skuodo rajono savivaldybėje veikia dar 11 ugdymo įstaigų (3 gimnazijos, 1 progimnazija, 3 vaikų lopšeliai-darželiai, 2 neformaliojo vaikų švietimo mokyklos, profesinė mokykla, pedagoginė psichologinė tarnyba), Informacinis švietimo centras.

Švietimo pagalbos mokiniui prieinamumas ir kokybiškas jos teikimas yra vienas iš pagrindinių aspektų rengiantis įtraukiajam ugdymui.

Pedagoginės psichologinės pagalbos teikimo sistemą sudaro mokykla, pedagoginį psichologinį vertinimą atliekančios įstaigos, regioniniai specialiojo ugdymo centrai ir Lietuvos įtraukties švietime centras. Pedagoginės psichologinės pagalbos teikimas yra paremtas šiomis pagrindinėmis nuostatomis:

1. Švietimo pagalba, atliepianti mokinio poreikius ir interesus.

2. Švietimo pagalba – kuo arčiau mokinio.

3. Ugdymas ir švietimo pagalbos teikimas vyksta mokytojams ir specialistams dirbant komandiniu principu.

4. Sutelkti specialistų pajėgumai.

5. Švietimo pagalbos teikimo ir ugdymo procese dalyvauja tėvai.

6. Aiškus funkcijų ir atsakomybių pasidalijimas tarp įstaigų.

**Ekonominiai veiksniai**

Ekonominiai veiksniai yra susiję su šalies ūkio veikla, raida ir jo kryptimi. Švietimo  
pagalbos tarnybai tinkamoms darbo sąlygoms sudaryti ir veiklai vykdyti turi įtakos šalies  
ekonomika.  
 Remiantis statistikos departamento duomenimis, Skuodo rajono savivaldybėje, kaip ir  
visoje šalyje, bendrojo ugdymo mokyklų skaičius mažėjo. Dėl sunkių ekonominių sąlygų, socialinio ir psichologinio nesaugumo, augančio nedarbo ir emigracijos daugėja šeimyninių konfliktų. Vaikai mažiau bendrauja su tėvais/globėjais, dažnai bendravimo kokybė netenkina vaiko psichologinių poreikių. Tai didina problemiškų mokinių skaičių. Tarnybos pagrindinis uždavinys – siekti gauti finansavimą iš įvairių fondų, konkursų, plėtoti tarptautinius ryšius bendrose ES neformaliojo švietimo ir specialiojo ugdymo programose ir maksimaliai išnaudoti jų teikiamas galimybes.

**Socialiniai veiksniai**

Tarnybos veiklai įtakos turi pokyčiai šalyje ir rajone: didėjantys  
emigracijos srautai, spartėjantis demografinis gyventojų senėjimas.  
Bendras mokinių skaičius rajone sparčiai mažėja, optimizuojamas mokyklų tinklas. Tai  
lemia ir mokytojų skaičiaus mažėjimą. Rajone augėja mokinių, turinčių specialiųjų ugdymosi poreikių, todėl svarbu užtikrinti specialiųjų poreikių turinčių asmenų ugdymo(si) veiksmingumą rajono švietimo įstaigose. Tam, kad užsitikrintų socialines garantijas, kad tobulintų savo kompetenciją neatsilikdamas nuo tobulėjančių technologijų, kad būtų pasirengęs dirbti besikeičiančioje žinių, ekonomikos ir informacinėje visuomenėje, asmuo turi aktyviai mokytis. Lietuvos Respublikos ir vietos savivaldos teisės aktuose švietimo pagalbos tarnyba apibrėžiama kaip mobili komanda (padedanti organizuoti krizės valdymą mokykloje, bei psichologinę pagalbą, jei mokykloje nėra specialisto).

|  |  |
| --- | --- |
| Stiprybės | Silpnybės |
| * Aukšta specialistų kvalifikacija, daugiametė darbo patirtis * Geras mikroklimatas * Užtikrinama profesionali specialioji pedagoginė, informacinė pagalba tėvams, pedagogams * Pasitikėjimu, bendradarbiavimu, refleksija ir komandinio darbo principais grindžiama vadybinė kultūra * Lankstumas, prisitaikymas prie mokinių (vaikų), tėvų (globėjų) ir mokyklų poreikių bei galimybių * Vykdomų paslaugų, užsiėmimų įvairovė * Tarnybos specialistų aprūpinimas reikalingomis priemonėmis * Specialistų dalyvavimas supervizijose ir intervizijose | * Pedagoginio vertinimo metodikų trūkumas ikimokyklinio amžiaus vaikams * Grįžtamojo ryšio problema: per mažas tėvų įsitraukimas į vertinimo procesą, pagalbą vaikui * Nepakankamas specialistų įstaigoje etatų skaičius, siekiant atlikti visas deleguotas funkcijas * Sunkumai derinant specialistų darbo laiką dėl neplanuotų užduočių (pagalbos teikimo krizinėse situacijose, specialisto išvykimas į ugdymo įstaigą, dalyvavimas komisijose). * Medicinos specialistų trukumas rajone atliekant vaikų raidos vertinimus, nustatant diagnozę (nėra vaikų neurologo) * Nuolatinis lėšų trūkumas finansuojant ugdymo įstaigų veiklą |
| Galimybės | Grėsmės |
| * Dalyvavimas rajono, įstaigų VGK, aptariant sudėtingus atvejus ir pateikiant rekomendacijas ugdymui * Bendradarbiavimas su socialiniais partneriais, viešujų ryšių plėtimas * Rekomendacijų kūrimas ir viešinimas internetiniame puslapyje, facebook paskyroje * Specialistų kvalifikacijos tobulinimas, naujų metodikų mokymasis * Teikti mokamas paslaugas | * Daugėja vaikų turinčių mokymosi sunkumų ir psichologinių problemų. Sudėtingėja atvejai. * Sudėtinga dalies klientų socioekonominė padėtis, tėvų socialinės brandos stoka * Žemi mokytojų gebėjimai ugdant SUP vaikus * Mokyklose trūksta specialistų, mokytojų padėjėjų * Nepakankamas tarpinstitucinis bendradarbiavimas teikiant pagalbą * Skubota įtraukiojo ugdymo reforma |

**IV SKYRIUS**

**TARNYBOS VIZIJA**

Šiuolaikiška, atvira kaitai, patikima, kvalifikuota švietimo institucija, profesionaliai teikianti  
paslaugas vaikui, mokiniui, mokytojui, mokyklai ir tėvams/globėjams.

**V SKYRIUS**

**TARNYBOS MISIJA**

Kokybiškai ir efektyviai teikti švietimo pagalbą Skuodo rajono bendruomenei, ugdytis ir integruotis į visuomenę ir visapusiškai vystytis.

**IV SKYRIUS**

**TIKLAI IR UŽDAVINIAI**

Užtikrinti rajono vaikų savalaikį įvairių SUP identifikavimą, rasti priemones bei įrankius kiekvieno mokinio asmeninei sėkmei ir įtraukčiai.

**ĮGYVENDINANAMI UŽDAVINIAI IR PRIEMONĖS**

|  |  |  |  |  |
| --- | --- | --- | --- | --- |
| Produkto vertinimo kriterijaus pavadinimas ir mato vienetas | 2022-ųjų metų faktas | 2023-ųjų metų | 2024-ųjų metų | 2025-ųjų metų |
| 1.Įvertinti vaikus pagal įvairias metodikas | 192 | 190 | 190 | 190 |
| 2.Suteikti konsultacijų | 627 | 600 | 600 | 600 |
| 3.Teikti rekomendacijas tėvams, mokytojams | 196 | 190 | 190 | 190 |
| 4.Stiprinti tarpinstitucinį bendradarbiavimą su mokymo įstaigomis, GK | Visus metus | Visus metus | Visus metus | Visus metus |
| 5.Įrengti patalpas, kuriuose būtų vykdoma sensorinė terapija | - | Rezultatas 2023-2025 –kambarys suteiks galimybę žaisti, sumažinti stresą svetimoje aplinkoje | Rezultatas 2023-2025 –kambarys suteiks galimybę žaisti, sumažinti stresą svetimoje aplinkoje | Rezultatas 2023-2025 –kambarys suteiks galimybę žaisti, sumažinti stresą svetimoje aplinkoje |
| 6. Vaikų turinčių specialiųjų ugdymosi poreikių stebėsena ugdymo procese | - | Mokinių pasiekimų aptarimas su VGK nariais, pedagogais, tėvais, sėkmingas įtaukusis ugdymas | Mokinių pasiekimų aptarimas su VGK nariais, pedagogais, tėvais, sėkmingas įtaukusis ugdymas | Mokinių pasiekimų aptarimas su VGK nariais, pedagogais, tėvais, sėkmingas įtaukusis ugdymas |
| 7. Vaikų vertinimo teikiamų rekomendacijų, palydėjimo iki mokyklos funkcija |  | Visus metus | Visus metus | Visus metus |

**VII SKYRIUS**

**STRATEGINIO PLANO ĮGYVENDINIMO PRIEŽIŪRA**

Tarnybos strateginio plano įgyvendinimo procesą ir jo stebėseną vykdo Tarnybos direktorius. Tarnyba, vadovaudamasi strateginiu planu, kasmet rengia metinius veiklos planus. Direktorius stebi ir vertina, ar darbuotojai įvykdė pavestus uždavinius, kiekvienais metais analizuoja nuveiktus ir neįgyvendintus darbus.

\_\_\_\_\_\_\_\_\_\_\_\_\_\_\_\_\_\_\_\_\_\_